Ninhursag

Ninḫursaĝ (), Damgalnuna edo Ninmah, Sumertar mendietako jainkosa zen, zazpi Annunakietako bat. Ugalkortasun eta nekazaritzaren jainkosa bat zen. Tenpluetako himnoek "zeruko benetako emakume handia" zela zioten, eta Sumer "Ninhursagen esneak elikatua" zela esaten zuten. 

 Izena 
Ninhursag izenak "muino sakratuetako anderea" esan nahi du.

 Irudia 
Mendialdean eserita irudikatzen da. Batzuetan bere ilea omega letra gisa (Ω) irudikatzen zen, eta batzuetan adarrak zituen bere sorbalden gainean. Askotan eramaten du omega sinboloa duen makil bat, eta lehoikume bat ager daiteke ondoan. Sumertar lider askoren jainkosa-zaintzailea izan zen.

 Ninhursag eta Enkiren mitoa 
Antzinako Ur hiriko garaian idatzitako buztinezko taulatxotan kontatzen da Ninhursagen eta Enkiren mitoa. Jainko biak senar emazteak ziren.

Taulatxoan kontatzen da Enkik Dilmun lurraldea bedeinkatu zuela. Hango patroia zen Ninsikila jainkosak eskatuta lurpetik ura atera zuen, ibai bat sortuz, eta ondorioz Tukriceko txalupek urrea eta harribitxiak eraman ahal izan zituzten Dilmun hirira. Testuak jarraitzen du esanez Enkik haren alabekin (Ninsar, Ninkurra eta Uttu) sexu harremanak izan zituela eta Ninhursag amak mendekua hartu zuen Enkiri zortzi gaixotasun sorraraziz. Berriz ez zuela aurpegira begiratuko esan bazuen ere Enlilek hala eskatuta maradikazioa desegin zuen eta gaixotasun bakoitza sendatzeko jainko txiki bat sortu zuen.

 Erreferentziak 

 Kanpo estekak 

Kategoria:Nekazaritzaren jainkosak
Kategoria:Emankortasunaren jainkosak
Kategoria:Lurraren jainkosak
Kategoria:Ama jainkosak
Kategoria:Jainko-jainkosa zaintzaileak
Kategoria:Mesopotamiako jainkosak